|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrh zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a o zmene a doplnení niektorých zákonov (ďalej len „návrh zákona“) bude mať vplyv na špecifické odvetvie hospodárstva - výrobcov, splnomocnených zástupcov, dovozcov a distribútorov určených výrobkov (ďalej len „hospodársky subjekt“) pri ich sprístupňovaní na trhu.  Počet výrobcov a splnomocnených zástupcov výrobcov podľa štatistickej klasifikácie ekonomických činností SK NACE je cca 900. Približný počet všetkých hospodárskych subjektov nie je možné presne odhadnúť, nakoľko všeobecne záväzných právnych predpisov ustanovujúcich kategórie určených výrobkov je asi 30 výrobkových skupín. Presný počet splnomocnených zástupcov sa nedá určiť, nakoľko ich splnomocňujú výrobcovia na základe dvojstranného právneho vzťahu podľa súkromného práva.  Počet dovozcov a distribútorov elektrických zariadení nemožno určiť z dôvodu, že túto činnosť možno vykonávať na základe voľného živnostenského oprávnenia (kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod), z takto uvedeného predmetu činnosti nie je možné určiť, či ide alebo nejde o sprístupňovanie určených výrobkov na trhu v zmysle návrhu zákona. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Vzhľadom na to, že návrh zákona upravuje aj pravidlá pre výkon dohľadu, ktorý je vykonávaný orgánmi štátnej správy, návrh bude s podnikateľmi konzultovaný v rámci riadneho procesu pripomienkovania (proces MPK). |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Návrh zákona v časti týkajúcej sa implementácie nariadenia (EÚ) 2019/1020 má zabezpečiť vytvorenie spravodlivého konkurenčného prostredia pre podnikateľov v EÚ, nakoľko cieľom nariadenia (EÚ) 2019/1020 je riešiť otázku rastúceho počtu výrokov, ktoré nie sú v súlade s požiadavkami legislatívy EÚ na trhu EÚ. Rastúci počet výrobkov, ktoré nie sú v súlade, narúša na trhu EÚ hospodársku súťaž a zvýhodňuje podnikateľov, ktorí nerešpektujú zámerne, alebo z neznalosti existujúce harmonizačné pravidlá EÚ na výrobky. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Návrhom zákona v časti týkajúcej sa implementácie nariadenia (EÚ) 2019/1020 nedochádza k výraznému rozšíreniu povinnosti hospodárskych subjektov oproti pôvodnej právnej úprave tejto oblasti (nariadenie Európskeho parlamentu a Rady (ES) č. 765/2008 z 9. júla 2008 , ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie), avšak je možné, že plnenie povinností súvisiacich s dohľadom a demonštrovaním súladu výrobku si vyžiada potrebu personálneho posilnenia u hospodárskych subjektov. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nariadenie (EÚ) 2019/1020, ktoré je návrhom zákona implementované zavádza pre výrobcov tretích krajín povinnosť mať „v EÚ usadenú osobu zodpovednú za informácie o súlade“ výrobku s požiadavkami harmonizovanej legislatívy. Je predpoklad, že plnenie uvedenej povinnosti povedie k nárastu administratívnej záťaže / uchovávanie dokumentácie/ pre podnikateľov „osoby zodpovedné za informácie“ etablovaných v EÚ. Využitím kalkulačky nákladov regulácie odporúčanej Komisiou na posudzovanie vplyvov boli náklady na splnenie tejto povinnosti vyčíslené na cca 6 Eur na podnikateľa.  Je predpoklad, že naplnenie cieľov návrhu nariadenia o dohľade bude smerovať k zvýšeniu počtu kontrol orgánmi dohľadu na trhu. Je predpoklad, že dôjde k nárastu žiadostí OTD vo vzťahu k dotknutým podnikateľom pokiaľ ide o preukazovanie/demonštrovanie súladu výrobku s požiadavkami harmonizovanej legislatívy (zasielanie dokumentov orgánom dohľadu, atď). Súčasné náklady podnikateľov na demonštrovanie súladu výrobkov pre účely dohľadu odhaduje KOM na 0,048 % ročného obratu. Využitím kalkulačky nákladov regulácie odporúčanej Stálou komisiou na posudzovanie vybraných vplyvov boli náklady na poskytnutie súčinnosti podnikateľov pri trhovom dohľade vyčíslené na cca 10 Eur na podnikateľa. Vzhľadom na to, že nejde o novú povinnosť, súčinnosť pri dohľade poskytujú podnikatelia aj v súčasnosti, je predpoklad, že zvýšenie nákladov sa dotkne hlavne podnikateľov, ktorí nedodržiavajú harmonizovanú legislatívu EÚ zámerne alebo z neznalosti. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *6+10* | *0* | | ***Celkové náklady regulácie*** | ***16*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Pri stanovení výšky sankcie je potrebné zohľadňovať finančnú situáciu MSP.  Zavedenie povinnosti pre výrobcov mať v EÚ usadenú osobu zodpovednú za informácie o súlade výrobku môže predstavovať netarifnú bariéru v prístupe harmonizovaných výrobkov z tretích krajín na trh EÚ. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Návrh nemá vplyv na inovácie. |